stanford-oval/wikipedia huggingface dataset:
Douglas Corrigan

Douglas Corrigan
New York Post -lehden etusivu, jossa Corrigania käsittelevä otsikko on väärin päin viittauksena Corriganin lempinimeen.
Douglas Groce Corrigan (22. tammikuuta 1907 Galveston – 9. joulukuuta 1995 Kalifornia) oli yhdysvaltalainen lentokonemekaanikko ja lentäjä, joka tuli tunnetuksi noin 8 300 kilometrin navigaatiovirheestään.
Corrigan nousi ilmaan New Yorkin Floyd Bennet Fieldin lentokentältä 17. heinäkuuta 1938 varhain aamulla. Lennon määränpääksi oli ilmoitettu Long Beach Kaliforniassa. 28 tuntia myöhemmin Corrigan kuitenkin laskeutui Baldonnelin lentokentälle, lähellä Dublinia Irlannissa. Suorituksellaan lempinimen Wrong Way Corrigan (suom. Väärä suunta) ansainnut Corrigan itse väitti johdonmukaisesti sen olleen vain paha navigointivirhe. Corrigan oli kuitenkin suhteellisen kokenut lentäjä, jonka useat viranomaisille osoitetut lentolupahakemukset Atlantin valtameren ylitykselle oli aiemmin hylätty liian vaarallisina. Lisäksi hänen koneeseensa (Robin, suom. Punarinta) oli tehty lukuisia Atlantin ylityksen mahdollistavia muutoksia, muun muassa noin 1 200 litran polttoainesäiliöt.
Kotimaahan laivalla palautettu Corrigan sai sankarin vastaanoton, ja merimatkan aikana umpeutui kätevästi myös hänen viranomaisilta saamansa kahden viikon lentokielto. Hänen kunniakseen järjestettiin New Yorkin Broadwaylla paraati, johon osallistui liki miljoona ihmistä. Hän tapasi myös tuolloisen presidentin Franklin Rooseveltin. Vuonna 1939 hän esitti itseään elokuvassa The Flying Irishman. Corriganin omaelämäkerta That’s My Story julkaistiin pian kuuluisan lennon jälkeen.
Myöhemmin Corrigan meni naimisiin ja muutti Texasiin viljelemään appelsiineja ostamalleen maatilalle.
Douglas Cummings

Douglas Cummings (5. huhtikuuta 1946 – 14. toukokuuta 2014) oli brittiläinen sellisti.
Cummings oli alttoviulisti Keith Cummingsin poika. Hän opiskeli Royal Academy of Musicissa ja Gregor Piatigorskyn johdolla ennen paluuta kotimaahansa, jossa työskenteli London Mozart Playersissa ja Englannin kamariorkesterissa. Hänet nimitettiin vuonna 1969 Lontoon sinfoniaorkesterin ensisellistiksi, jona hän toimi 24 vuoden ajan. Hän oli myös orkesterin johtokunnan jäsen vuosina 1979–1982. Cummings esiintyi BBC:n lähetyksissä André Previnin johdolla ja kantaesitti tämän oman sellokonserton. Hän toimi solistina myös muun muassa Edward Elgarin sellokonserton esityksessä Sydneyn oopperatalossa vuonna 1983 Lontoon sinfoniaorkesterin ja Claudio Abbadon kanssa.
Cummings sai aivoverenvuodon vuonna 1982, mutta esiintyi tämän jälkeen BBC1:lla näytetyssä Life of an Orchestra -sarjassa. Vuonna 1993 hän lopetti työnsä Lontoon sinfoniaorkesterissa keskittyäkseen opetustyöhön, jota hän teki Lontoon Royal Academy of Musicissa, Royal Welsh College of Music & Dramassa ja Northamptonshiren Oundle Schoolissa.
Cummings esiintyi kamarimuusikkona London Virtuosin, Lindsay String Quartetin ja Lake Piano Trion kanssa. Hänestä tuli Royal Academy of Musicin Fellow vuonna 1977 ja London Cello Societyn elinikäinen jäsen vuonna 2010. Hänen soittoaan on julkaistu useilla levytyksillä, joihin kuuluu The British Cello Phenomenon (Cello Classics, 2004). Lindsay String Quartetin kanssa hän levytti Franz Schubertin musiikkia Sanctuary Classics -levymerkille.
Dornach

Glashaus
Dornach on  kunta Solothurnin kantonissa Sveitsissä, mutta kulttuurillisesti osa Schwarzbubenlandia. Kunta on Dorneckin piirikunnan keskus, ja vuonna 2015 siellä oli 6 538 asukasta. (31.12.2009) Kunta on jakautunut kahteen keskukseen, Oberdornachiin ja Dornachbruggiin, jotka ovat käytännössä kasvaneet yhteen.
Kunnan nähtävyyksiä ovat Dorneckin linnan rauniot, luostari ja kotiseutumuseo. Myös antroposofisen liikkeen koulutuskeskus Goetheanum on merkittävä nähtävyyvs. Goetheanumissa on lisäksi teatteri- kirjasto- yms. toimintaa. Baseliin on matkaa 10 kilometriä, josta pääsee Dornachiin muun muassa raitiovaunulla ja junalla.
Aiheesta muualla

Kuvia tai muita tiedostoja aiheesta Dornach Wikimedia Commonsissa
Kunnan kotisivut (saksaksi)
EMA

EMA on lyhennys, joka tarkoittaa muun muassa seuraavia asioita:
MTV Europe Music Awards, eurooppalainen musiikkivideoiden palkitsemisjuhla
Euroopan lääkevirasto (EMA), Euroopan unionin erillisvirasto lääkevalmisteiden arvioimiseksi
Egyptin ilmatieteen laitos (EMA), ilmatieteellinen valtionvirasto Egyptissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EMA”, voi hakea sivunnimihaulla, laajalla sivunnimihaulla tai tekstihaulla.
Derek Bailey

Derek Bailey
Derek Bailey (29. tammikuuta 1930 – 25. joulukuuta 2005) oli brittiläinen jazzmuusikko. Hän kuului kitaristina vapaan improvisaation merkkinimiin.
Bailey syntyi Sheffieldissä musikaaliseen sukuun ja aloitti instrumenttinsa soiton lapsena. Hän sai opetusta muiden muassa John Duartelta ja muutti Lontooseen vuonna 1966.
Bailey perusti 1970-luvulla Incus-levy-yhtiön, Musics-lehden ja kokoonpanoltaan nopeasti vaihdelleen Company-ryhmän. Hänen ylläpitämäänsä improvisaatiojuhla Company Weekiä pidettiin vuoteen 1994. Hän julkaisi kirjan Improvisation: Its Nature and Practice (1980), josta tehtiin 1990-luvun alussa myös televisioversio.
Bailey soitti taidokkaasti sekä akustista että sähkökitaraa. Hän kuoli motoneuronitautiin Lontoossa.
Dornier Do 18

| Dornier Do 18 |
| --- | --- |
 Dornier Do 18
Tyyppi:  lentovene
Valmistaja:  Dornier
Suunnittelija:  Claude Dornier
Ensilento:  15. maaliskuuta 1935
Poistettu käytöstä:  1941
Tila:  ei tunnettuja kappaleita esillä museoissa
Pääkäyttäjät:  Lufthansa, Luftwaffe
Valmistusmäärä:  100+ 
Dornier Do 18 oli Dornierin valmistama lentovene, jonka tilasi Deutsche Lufthansa 1934 korvaamaan Dornier Wal -koneet. Koneen tuli olla lento-ominaisuuksiltaan parannettu versio edeltäjästään.
Koneisiin suunniteltiin selkeä aerodynamiikka ja hyvät kelluntaominaisuudet ja ne olivat kokometallirunkoisia, ainoastaan siivet olivat kangaspäällysteiset. Koneisiin oli suunniteltu neljän hengen miehistö; kaksi lentäjää, radisti ja mekaanikko.
Koelennot ja Lufthansalle luovutetut koneet

Dornier Do 18 V1 D-AHIS Monsun suoritti mallin ensilennon 15. maaliskuuta 1935. Koneessa oli voimanlähteenä kaksi 540 hevosvoiman Junkers Jumo 5 -dieselmoottoria. Seuraavan vuoden alusta koelento-ohjelmaan liitettiin neljä uutta konetta:
Dornier Do 18 V2 D-AANE Cyclon valmistusnumero 677
Dornier Do 18 V3 D-ABYM Aeolus valmistusnumero 661
Dornier Do 18 D-AROZ Pampero valmistusnumero 255
Dornier Do 18 D-ARUN Zephir valmistusnumero 663
Kaikkien neljän koneen voimanlähteenä oli kaksi 600 hevosvoiman Junkers Jumo 205C -dieselmoottoria. Koneiden tyyppimerkinnäksi muutettiin Dornier Do 18E.
Kuudes ja viimeinen Lufthansalle luovutettu kone oli samalla laitetestausmalli, joka sai tyyppimerkinnän Dornier Do 18F D-ANHR. Kone suoritti ensilentonsa 11. kesäkuuta 1937. Tällä koneella saavutettiin 27.–29. maaliskuuta 1938 uusi lentokoneiden matkalentoennätys: 8392 kilometriä 43 tunnissa. Koneen mallimerkintä muuttui, kun siihen asennettiin 21. marraskuuta 1939 voimanlähteeksi kaksi 880 hevosvoiman BMW 132N -moottoria. Koneen malliksi tuli Dornier Do 18L.
Dornbirn

| Dornbirn |
| --- | --- |

 vaakuna
 Dornbirn
 Koordinaatit: 47°24′48.3″N, 9°44′39.9″E 
Valtio:  Itävalta
Osavaltio:  Vorarlberg
Piiri:  Dornbirn
Pinta-ala:  
 – Kokonaispinta-ala:  121 km²
Korkeus:  437 m
Väkiluku (2019):  49 563
 – Väestötiheys:  409,6 as./km²
Aikavyöhyke:  UTC+1
 – Kesäaika:  UTC+2
 
 wwww.dornbirn.at 
Infobox OKVirheellinen NIMI-arvo: 
Dornbirn.
Dornbirn on kaupunki Itävallassa Vorarlbergin osavaltiossa. Ensimmäisen kerran se on mainittu vuodelta 895 peräisin olevissa sveitsiläissä asiakirjoissa[lähde? ]. Vuoden 2019 arvion mukaan siellä asui 49 563 asukasta. Dornbirn on alueensa suurin kaupunki ja tärkein kaupallinen keskus. Myös suurin osa osavaltion työpaikoista ja ammattikorkeakoulu sijaitsee siellä.[lähde? ]
Aiheesta muualla

Kuvia tai muita tiedostoja aiheesta Dornbirn Wikimedia Commonsissa
Dornbirn Online
Dogribin kieli

| Dogrib> Tiedot |
| --- | --- |
Alue:   Luoteisterritoriot
Puhujia:  2 110 (2001)
Kielitieteellinen luokitus
Kielikunta:  na-dené-kielet
Kieliryhmä:  athabasca-kielet pohjoiset athabasca-kielet
Kielikoodit
ISO 639-1:  -
ISO 639-2:  dgr
ISO 639-3:  dgr
 Ohje 
Dogribin kieli on koiran kylkiluiden puhuma athabasca-kieli Kanadan Luoteisterritorioissa. Kielellä oli vuoden 2001 arvion mukaan 2 110 puhujaa, joista 12% puhui sitä ainoana kielenään. Kielellä on yksi murre, Detah-Ndilo, joka on kehittynyt koiran kylkiluihin sulautuneiden keltaveisten kielestä. Kieli on edelleen arkipäivän käytössä ja sitä opetetaan sen puhuma-alueella peruskouluissa. Kieltä kirjoitetaan latinalaisilla aakkosilla.
Dorn (joki)

| Dorn |
| --- | --- |
 Dorn Steeple Bartonissa
Alkulähde:  Oxfordshire
Laskupaikka:  Evenlode, Oxfordshire
Maat:  Yhdistynyt kuningaskunta
Dorn on Glymen sivujoki Oxfordshiressa Englannissa. Joki saa alkunsa Chipping Nortonin lähistöllä ja virtaa  Little Tew'n, Sandford St. Martinin, Westcott Bartonin, Middle Bartonin ja Steeple Bartonin kylien läpi. Dorn laskee Glymeen Woottonin itäpuolella.
Aiheesta muualla

Kuvia tai muita tiedostoja aiheesta Dorn (joki) Wikimedia Commonsissa
Diamond Star Halos

| Diamond Star Halos Def Leppard |
| --- | --- | --- |

Studioalbumin tiedot
 Julkaistu: 27. toukokuuta 2022
 Tuottaja(t): Ronan McHugh
 Tyylilaji: hard rock
 Levy-yhtiö: UMC/Mercury
Listasijoitukset
  8. (albumilista)    1. (fyysinen albumilista)
Def Leppardin muut studioalbumit
| The Collection: Volume Three 2021 | Diamond Star Halos 2022 |   |
Diamond Star Halos on brittiläisen rock-yhtye Def Leppardin kahdestoista studioalbumi, joka julkaistiin 27. toukokuuta 2022. Albumilta on julkaistu singlenä kappaleet "Kick" ja "Take What You Want" ja "Fire It Up".
Kappaleet

Take What You Want – 4.14
Kick – 3.42
Fire It Up – 3.19
This Guitar – 3.50 (feat. Alison Krauss)
SOS Emergency – 3.25
Liquid Dust – 4.01
U Rok Mi – 3.33
Goodbye for Good This Time – 4.27
All We Need – 4.46
Open Your Eyes – 4.19
Gimme a Kiss – 3.12
Angels (Can’t Help You Now) – 4.57
Lifeless – 4.19 (feat. Alison Krauss)
Unbreakable – 3.46
From Here to Eternity – 5.37
Kokoonpano

Joe Elliott - laulu
Rick Savage - basso
Phil Collen - kitara
Vivian Campbell - kitara
Rick Allen - rummut
Arvostelut

Imperiumi: 8-/10
Metalliluola: 8+/10
Soundi:
Aiheesta muualla

Diamond Star Halos Discogsissa. (englanniksi)
Albumi Diamond Star Halos Encyclopaedia Metallum -sivustolla (englanniksi)
Pikku-Nauvo

Pikku-Nauvo
| --- | --- |
Muut nimet:  Lillandet
Sijainti:  60°11′14.21″N, 022°0′49.88″E , Nauvo, Parainen Varsinais-Suomi Suomi
Vesialue:  Turunmaan saaristo, Saaristomeri, Itämeri
Korkein kohta:  15  m 
Pinta-ala:  38 km²
| --- | --- |
Asukasluku:  296
muokkaa - muokkaa wikitekstiä - muokkaa Wikidataa
Pikku-Nauvo (ruots. Lillandet) on pienempi Nauvon pääsaarista. Saaren pinta-ala on 38 neliökilometriä. Vakituisia asukkaita saarella on 296 ja kesäasukkaita 1 324. Saarelle on lauttayhteys Paraisilta ja siltayhteys Iso-Nauvoon.
Diogo Tomas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diogo Alberto Soares Tomas
Syntymäaika: 31. heinäkuuta 1997 (ikä 27)
Syntymäpaikka: Oulu, Suomi
Pelipaikka: keskuspuolustaja
Pituus: 193 cm
Seura
Seura: ADO Den Haag
Pelinumero: 45
Junioriseurat
: Ilves
Seurat
| Vuodet | Seura | O | (M) |
| 2014 | Ilves/2 | 16 | (3) |
| 2015–2016 | Ilves | 4 | (0) |
| 2016 | → MP (laina) | 5 | (0) |
| 2017 | Haka | 20 | (1) |
| 2018–2020 | Ilves | 64 | (5) |
| 2021–2022 | KuPS | 49 | (6) |
| 2023 | Odd | 24 | (1) |
| 2024 | HJK | 17 | (2) |
| 2024– | ADO Den Haag | 0 | (0) |
Maajoukkue
| 2016 | Suomi U19 | 2 | (0) |
| 2022– | Suomi | 4 | (0) |
 Seurajoukkueuran tilastot kattavat vain kansalliset sarjat, päivitetty 5. syyskuuta 2024.  Maajoukkueuran tilastot päivitetty 31. elokuuta 2023.
Diogo Tomas (s. 31. heinäkuuta 1997 Oulu) on suomalainen jalkapalloilija, joka edustaa Alankomaiden toiseksi korkeimmalla sarjatasolla Eerste divisiessä pelaavaa ADO Den Haagia.
Seurajoukkueet

Tomas on Tampereen Ilveksen kasvatti. Hän debytoi seuran edustusjoukkueen paidassa Veikkausliigassa lokakuussa 2015 kauden viimeisessä ottelussa FC KTP:tä vastaan pelaten täydet 90 minuuttia. Helmikuussa 2016 Tomas solmi Ilveksen kanssa yksivuotisen pelaajasopimuksen. Kauden 2017 Tomas pelasi toiseksi korkeimmalla sarjatasolla Hakassa, mutta palasi jälleen Ilvekseen kaudeksi 2018. Seuraavat kolme kautta menikin Veikkausliigaa pelanneen Ilveksen reveissä. Tällöin otteluita kertyi kaikkiaan 64 ja maaleja viisi.
Kaudeksi 2021 hän sirtyi toiseen Veikkausliiga-seuraan eli Kuopion Palloseuraan. Tomas pelasi kahden kauden aikana 49 ottelua Veikkausliigaa, onnistuen maalinteossa kuudesti. KuPS:n riveissä hän sai tililleen myös kaksi Suomen Cupin mestaruutta.
Maaliskuussa 2023 Tomas siirtyi vapaalla siirrolla ja yksivuotisella sopimuksella Odds BK:n riveihin.
Helmikuussa 2024 Tomas siirtyi Veikkausliigaan Helsingin Jalkapalloklubiin yksivuotisella sopimuksella. HJK:ssa Tomas ehti syyskuun 2024 alkuun mennessä pelata kaikissa kilpailuissa yhteensä 24 ottelussa. Maalinteossa Tomas onnistui kolmesti, mukaan lukien loppuhetkien tasoitusmaali Konferenssiliigan karsintojen pudotuspelikierroksen toisessa osaottelussa färsaarelaista Klaksvíkia vastaan.
Syyskuun alussa 2024 Tomas siirtyi Alankomaiden toiseksi korkeimmalla sarjatasolla Eerste divisiessä pelaavaan ADO Den Haagiin kesään 2026 asti ulottuvalla sopimuksella.
Maajoukkueet

Tomas on edustanut Suomen alle 19-vuotiaiden jalkapallomaajoukkuetta kahdessa ottelussa. Ensimmäisen kutsunsa A-maajoukkueeseen hän sai syyskuussa 2022 Kansojen liigan otteluihin Romaniaa ja Montenegroa vastaan. A-maajoukkuedebyyttinsä hän teki marraskuussa maaottelussa Pohjois-Makedoniaa vastaan.
Yksityiselämä

Tomaksen äiti on suomalainen ja isä portugalilainen.
Devjatiny

| Devjatiny Девятины |
| --- | --- |
 Devjatiny
 Koordinaatit: 60°55′10″N, 36°46′26″E 
Valtio:  Venäjä
Federaatiosubjekti:  Vologdan alue
Piiri:  Vytegran piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  990,5 km²
Väkiluku (2008):  4 900
 
 Kunnan kotisivu 
Infobox OKVirheellinen NIMI-arvo: 
Jumalansynnyttäjän kuolonuneen nukkumisen kirkko Devjatinyssa.
Devjatinyn kunta Vytegran piirin kartalla.
Devjatiny (ven. Девятины) on maalaiskunta ja sen keskuskylä Vologdan alueen Vytegran piirissä Venäjällä. Se sijaitsee Volgan–Itämeren vesitien Novinkin tekojärven rannalla 23 kilometriä Vytegrasta kaakkoon.
Kylässä on 1 200 ja kunnassa 4 900 asukasta (vuonna 2008).
Maantiede ja asutus

Devjatinyn kunnan pinta-ala on 990,5 neliökilometriä. Se rajoittuu pohjoisessa Vytegran piirin Andoman ja Janiševon, idässä Keman ja Annenskin, etelässä Almozeron ja lännessä Anhimovon kuntiin. Pinta-alasta 91 % on metsää.
Seutu kuuluu Vožen ja Kubenan alankoon. Sen maisemaa leimaavat matalat kukkulat ja niiden välissä sijaitsevat suot ja järvet. Jokia ovat Vytegra, Ileksa, Belyi ja Marinka. Hyötykaivannaisiin kuuluvat hiekka, kalkkikivi ja dolomiitti. Kunnan alueella sijaitsee neljä luonnonmuistomerkkiä: Devjatinyn kanavan kalkkikiviseinämät, Belyi-puron lähteet sekä kaksi luonnonmukaisesti uudelleen kasvanutta metsäaluetta.
Keskuskylän lisäksi kuntaan kuuluu 12 asutuskeskusta: Aleksejevskoje, Andrejevskaja, Belyi Rutšei, Brodovskaja, Depo, Jalosar, Kury, Markovo, Novinki, Savino, Severnyi ja Veliki Dvor. Niistä suurin on 2 800 asukkaan Depo. Kahdessa kylässä ei ole lainkaan vakituista asutusta.
Historia

Vytegra- ja Kovžajokien välisellä vetotaipaleella sijainnut Devjatinyn kylä mainitaan ensimmäisen kerran 1400-luvulla. 1800-luvun alussa joet yhdistettiin Marian kanavajärjestelmäksi. Vuonna 1964 uudistettu kanava tunnetaan nykyään Volgan–Itämeren vesitienä.
Liikenne, talous ja palvelut

Devjatinyn kautta kulkee Vologdan ja Karhumäen välinen päällystetty maantie. Depon taajamassa maantiehen yhtyy Betonkan ja Belyi Rutšein välinen soratie. Kunnasta on linja-autoyhteydet Vytegraan, Tšerepovetsiin, Vologdaan ja Petroskoihin. Seudulla on myös Belyi Rutšein kapearaiteinen rautatie, jota käytetään etupäässä puutavaran kuljetukseen, mutta jonkin verran myös henkilöliikenteessä. Rautatiellä on nykyään vain yksi toimiva linja Deposta Janiševoon.
Kunnan talous perustuu metsäteollisuuteen ja vesiliikenteeseen. Depon taajamassa toimii puunhankintaa ja sahatavaran tuotantoa harjoittava metsäteollisuusyritys Belyi Rutšei, joka työllistää yli tuhat henkeä. Lisäksi on kaksi pientä sahalaitosta. Devjatinyssa ja Markovossa on Volgan–Itämeren vesitien sulut ja Devjatinyssa vesitien ylläpitolaitos. Depossa on Belyi Rutšein metsäteollisuusyrityksen voimalaitos, kaksi kalanjalostuslaitosta ja leipomoa sekä olutpanimo. Maataloutta edustaa yksi yksityisviljelijä sekä asukkaiden palstaviljelmät.
Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema, posti, pankki ja joukko kauppoja. Depossa on keskikoulu, urheilukoulu, paikallissairaala, vanhainkoti ja muita palveluja.
Nähtävyydet

1800-luvun lopussa rakennettu Marian kanavajärjestelmän osuus Devjatinyn lähellä on valtakunnallinen kulttuuriperintökohde. Rakennusmuistomerkkeihin kuuluvat Lonskaja-kadun rakennukset ja Olenjevin talo Devjatinyn kylässä. Kemskoje-järven rannalla on arkeologisia löytöpaikkoja.
Aiheesta muualla

Devjatinyn kunnan sivusto (venäjäksi)
Devjatinyn kunta Vytegran piirin sivustolla (venäjäksi)
Dmitri Starikov

| Dmitri Starikov |
| --- | --- |
 Dmitri Starikov jääpallon maailmancupissa 2006.
Henkilötiedot
Koko nimi:  Dmitri Vladimirovitš Starikov
Syntynyt: 10. heinäkuuta 1983 (ikä 41) Berezovka, Habarovskin aluepiiri
Jääpallon pelaaja
Pituus:  197 cm
Paino:  94 kg
Seura:   SKA-Neftjanik, Habarovsk
Pelipaikka:  puolustaja
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2000–2006 |  SKA Habarovsk |  |  |
| 2006–2009 |  Moskovan Dynamo |  |  |
| 2009–2011 |  Kuzbass, Kemerovo |  |  |
| 2011–2012 |  Moskovan Dynamo |  |  |
| 2012– |  SKA-Neftjanik, Habarovsk |  |  |
Maajoukkue
| 2005–2010 |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 25. heinäkuuta 2015.  Maajoukkueuran tilastot päivitetty 25. heinäkuuta 2015.
Dmitri Vladimirovitš Starikov (ven. Дмитрий Владимирович Стариков, s. 10. heinäkuuta 1983, Berezovka, Habarovskin aluepiiri, Neuvostoliitto) on venäläinen puolustajana pelaava jääpalloilija, joka edustaa SKA-Neftjanikia, mutta saavuttanut menestystä ennen kaikkea Moskovan Dynamon riveissä.
Saavutukset

Seurajoukkueissa
4 Venäjän mestaruutta 2007, 2008, 2009 ja 2012 Moskovan Dynamon riveissä,
2 Venäjän mestaruuspronssia 2005 SKA-Neftjanikin riveissä ja 2010 Kuzbassin riveissä,
Jääpallon maailmancup voitto: 2006, 2007 ja 2013 Moskovan Dynamon riveissä,
Jääpallon Euroopan cup-mestari: 2006 ja 2008 Moskovan Dynamon riveissä.
Maajoukkueessa
maailmanmestari 2007,
2-kertainen MM-hopeamitalisti 2009 ja 2010.
Dr. Luke

| Dr>  Luke |
| --- | --- |
 Dr. Luke vuonna 2014.
Henkilötiedot
Koko nimi:  Łukasz Gottwald
Syntynyt: 26. syyskuuta 1973 (ikä 51)
Ammatti:  musiikkituottaja ja lauluntekijä
Muusikko
Taiteilijanimi:  Dr. Luke Tyson Trax Made in China
Tyylilajit:  popmusiikki 
Soittimet:  kitara 
Levy-yhtiöt:  Kemosabe Records 
  [ Muokkaa Wikidatassa ] [ ohje ]  
Łukasz Gottwald (s. 26. syyskuuta 1973), tunnetaan paremmin nimellä Dr. Luke (myös Tyson Trax ja Made in China), on yhdysvaltalainen lauluntekijä ja tuottaja. Luke esiintyi Saturday Night Live -televisio-ohjelman house bandissa kymmenen tuotantokauden verran.
Luken kuuluisimpia tuotoksia ovat muun muassa Billboard Hot 100 -listan ykkössijalle yltäneet kappaleet ”Girlfriend”, ”I Kissed a Girl”, ”My Life Would Suck Without You”, ”Right Round”, ”Tik Tok”, ”California Gurls”,  ”We R Who We R”, ”Teenage Dream”, ”E.T.”, ”Last Friday Night (T.G.I.F.)”, ”Part of Me” ja ”Hold It Against Me”. Luke työskentelee tuottajaryhmän kanssa, johon kuuluvat Ammo, Cirkut, Max Martin, Benny Blanco ja Billboard. Ryhmä tuottaa kappaleita muun muassa Keshalle, Nicki Minajille, B.o.B:lle, Rihannalle, Adam Lambertille, Taio Cruzille, Katy Perrylle ja Cher Lloydille.
Syytökset seksuaalisesta hyväksikäytöstä

Vuonna 2014 yhdysvaltalaislaulaja Kesha nosti syytteen Lukea vastaan seksuaalisesta ja henkisestä hyväksikäytöstä. Hän väitti Luken muun muassa raiskanneen hänet. Tapaus on saanut laajaa mediahuomiota ja Keshaa ovat tukeneet monet tunnetut artistit, kuten Taylor Swift ja Lady Gaga. Luke on kiistänyt syytteet ja ilmaissut Keshan keksineen tarinan purkaakseen sopimuksensa Luken Kemosabe Records -levy-yhtiön kanssa. Tapausta on sittemmin käsitelty oikeudessa monesti ja vuoden 2020 kevääseen mennessä Luke oli saavuttanut useita voittoja. Kesha on myös itse luopunut osasta syytteitä. E!:n mukaan yhdellä tapausta käsitelleistä tuomareista oli aviomiehensä kautta yhteyksiä Sony Musiciin, joka omistaa Kemosabe Recordsin.
Luke haastoi itse Keshan oikeuteen maineensa pilaamisesta, kun tämä oli väittänyt hänen raiskanneen myös Katy Perryn, ja voitti jutun, koska Katy Perry kielsi asian. Oikeuden päätöksellä Lukea ei pidetä julkisuuden henkilönä, minkä takia kuuluisan henkilön julkiset syytökset häntä kohtaan tuomitaan herkemmin. Tuomari ei kuitenkaan epäselvässä tilanteessa ottanut kantaa siihen, tapahtuiko Katy Perryn raiskausta.
Keshan syytösten tultua julki Luke on väitetysti työskennellyt salanimillä Tyson Trax ja Made in China esimerkiksi Doja Catin ”Say So” -kappaleella ja Kim Petrasin albumilla Clarity.
Käännös suomeksi
Dr. Mario & Germ Buster

| Dr>  Mario & Germ Buster |
| --- | --- |

Kehittäjä:  ARIKA, Nintendo
Julkaisija:  Nintendo
Jakelija:  Nintendo eShop
Pelisarja:  Dr. Mario
Pelimoottori:  Tetris: The Grand Master
Julkaistu:   25. maaliskuuta 2008  20. toukokuuta 2008  20. toukokuuta 2008  26. toukokuuta 2008
Lajityyppi:  pulmapeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3 
Alusta:  Wii
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Dr. Mario & Germ Buster (Pohjois-Amerikassa nimellä Dr. Mario Online Rx) on vuonna 2008 Wiille julkaistu Dr. Mario -pelisarjan peli. Tämä peli julkaistiin Japanissa 25. maaliskuuta, Euroopassa 20. toukokuuta ja Yhdysvalloissa 26. toukokuuta. Tätä peliä voi pelata yhteensä 1-4 pelaajaa.